CELEX: 32006R0430
Language: fi
Date: 2006-03-15 00:00:00
Title: Komission asetus (EY) N:o 430/2006, annettu  15 päivänä maaliskuuta 2006 , Senegalissa tuoreiden hedelmien ja vihannesten alalla ennen yhteisöön tuontia sovellettavien kaupan pitämisen vaatimustenmukaisuutta koskevien tarkastustoimien hyväksymisestä

16.3.2006   
            
            
               FI
            
            
               Euroopan unionin virallinen lehti
            
            
               L 79/7
            
         
      KOMISSION ASETUS (EY) N:o 430/2006,
   annettu 15 päivänä maaliskuuta 2006,
   Senegalissa tuoreiden hedelmien ja vihannesten alalla ennen yhteisöön tuontia sovellettavien kaupan pitämisen vaatimustenmukaisuutta koskevien tarkastustoimien hyväksymisestä
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon hedelmä- ja vihannesalan yhteisestä markkinajärjestelystä 28 päivänä lokakuuta 1996 annetun neuvoston asetuksen (EY) N:o 2200/96 (1) ja erityisesti sen 10 artiklan,
   sekä katsoo seuraavaa:
   
               (1)
            
            
               Kaupan pitämisessä hedelmä- ja vihannesalalla sovellettavista vaatimustenmukaisuustarkastuksista 12 päivänä kesäkuuta 2001 annetun komission asetuksen (EY) N:o 1148/2001 (2) 7 artiklassa määritetään edellytykset, joiden täyttyessä hyväksyntää pyytävissä kolmansissa maissa ennen yhteisöön tuontia tehdyt vaatimustenmukaisuuden tarkastustoimet voidaan hyväksyä.
            
         
               (2)
            
            
               Senegalin viranomaiset ovat toimittaneet komissiolle hakemuksen maa- ja vesitalousministeriön kasvinsuojeluosaston vastuulla toteutettavien tarkastustoimien hyväksymiseksi. Hakemuksen mukaan edellä mainitulla osastolla on tarkastusten toteuttamiseen tarvittava henkilöstö, materiaali ja laitteet, sen käyttämät menetelmät vastaavat asetuksen (EY) N:o 1148/2001 9 artiklassa tarkoitettuja menetelmiä ja Senegalista yhteisöön vietävien tuoreiden hedelmien ja vihannesten on vastattava yhteisön kaupan pitämisen vaatimuksia.
            
         
               (3)
            
            
               Komission jäsenvaltioilta saamien ja sen yksiköiden käytössä olevien tietojen mukaan Senegalista lähtöisin olevien tuoreiden hedelmien ja vihannesten tuonnissa todettiin vuosina 2001–2005 kaupan pitämisen vaatimusten täyttymättä jäämistä hyvin harvoin.
            
         
               (4)
            
            
               Sen vuoksi Senegalin tekemät vaatimustenmukaisuuden tarkastustoimet olisi hyväksyttävä asetuksen (EY) N:o 1148/2001 7 artiklan 8 kohdassa säädetyn hallinnollisen yhteistyömenettelyn käynnistämispäivästä alkaen.
            
         
               (5)
            
            
               Tässä asetuksessa säädetyt toimenpiteet ovat hedelmien ja vihannesten hallintokomitean lausunnon mukaiset,
            
         ON ANTANUT TÄMÄN ASETUKSEN:
   1 artikla
   Hyväksytään asetuksen (EY) N:o 1148/2001 7 artiklassa säädetyin edellytyksin tuoreiden hedelmien ja vihannesten alalla sovellettavat kaupan pitämisen vaatimustenmukaisuutta koskevat tarkastustoimet, jotka Senegal on tehnyt ennen yhteisöön tuontia.
   2 artikla
   Asetuksen (EY) N:o 1148/2001 7 artiklan 2 kohdan toisessa alakohdassa tarkoitettujen Senegalin virallisen edustajan ja tarkastusyksikköjen yhteystiedot ovat tämän asetuksen liitteessä.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   Sitä sovelletaan siitä päivästä, jona asetuksen (EY) N:o 1148/2001 7 artiklan 8 kohdassa tarkoitettu lausunto yhteisön ja Senegalin välisen hallinnollisen yhteistyön käynnistämisestä julkaistaan Euroopan unionin virallisen lehden C-sarjassa.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 15 päivänä maaliskuuta 2006.
      
         
            Komission puolesta
         
         Mariann FISCHER BOEL
         
         
            Komission jäsen
         
      
   
   
      (1)  EYVL L 297, 21.11.1996, s. 1. Asetus sellaisena kuin se on viimeksi muutettuna komission asetuksella (EY) N:o 47/2003 (EYVL L 7, 11.1.2003, s. 64).
   
      (2)  EYVL L 156, 13.6.2001, s. 9. Asetus sellaisena kuin se on viimeksi muutettuna asetuksella (EY) N:o 408/2003 (EUVL L 62, 6.3.2003, s. 8).
   
      LIITE
      Asetuksen (EY) N:o 1148/2001 7 artiklan 2 kohdan mukainen virallinen edustaja:
      
                  Ministère de l’agriculture et de l’hydraulique
               
            
                  Direction de la protection des végétaux
               
            
                  BP 20054 Thiaroye Dakar
               
            
                  Sénégal
               
            
                  Puhelin (221) 834 03 97
               
            
                  Faksi (221) 834 28 54 / 834 42 90
               
            
                  Sähköposti: almhanne@hotmail.com
                  
               
            
                  
                     almhanne@yahoo.fr
                  
               
            Asetuksen (EY) N:o 1148/2001 7 artiklan 2 kohdan mukainen tarkastusyksikkö:
      
                  Ministère de l’agriculture et de l’hydraulique
               
            
                  Direction de la protection des végétaux
               
            
                  Bureau qualité de la division législation et contrôle phytosanitaire
               
            
                  Puhelin (221) 834 03 97
               
            
                  Faksi (221) 834 28 54
               
            
                  Sähköposti: dpv1@sentoo.sn
                  
               
            
                  
                     almhanne@yahoo.fr